ໃນຕອນເຊົ້າເວລາ 8:30 ນາທີ ຂອງວັນ ທີ 15 ທັນວາ 2014 ສະຖາບັນພັດທະນາການບໍລິຫານການສຶກສາກະ ຊວງສຶກສາ ທິການ ແລະ ກິລາ ໄດ້ເປີດກອງປະຊຸມຝຶກອົບຮົມວຽກງານບໍລິຫານການສຶກ ສາໃຫ້ແກ່ຜູ້ອຳນວຍການໂຮງຮຽນປະ ຖົມ ບ້ານເປົ້າ ໝາຍ 3 ສ້າງ 6 ແຂວງພາກກາງ ທີ່ ສູນຝຶກອົບຮົມຜູ້ບໍລິຫານການສຶກສາເມືອງວັງວຽງ ແຂວງວຽງ ຈັນ ໂດຍການເປັນຄະນະປະທານຂອງ ທ່ານ ຄູນມີ ພົມມະນິມິດ ຜູ້ອໍານວຍສະ ຖາບັນພັດທະນາການບໍລິຫານການສຶກ ສາ, ທ່ານ ທອງໝັ້ນ ສຸກແສງຈັນ ຮອງຜູ້ອຳນວຍການສະຖາບັນພັດທະນາການບໍລິຫານການສຶກສາ ແລະ ທ່ານ ຄຳເພົ້າ ຈັນທິລາດ ຜູ້ອຳນວຍການສູນຝຶກອົບຮົມຜູ້ບໍລິຫານການສຶກສາວັງວຽງ, ມີນັກສຳມະນາກອນທີ່ມາຈາກບ້ານ 3 ສ້າງ 6 ແຂວງພາກກາງຄື: ແຂວງວຽງຈັນ 07 ທ່ານ, ແຂວງໄຊສົມບູນ 3 ທ່ານ, ນະຄອນຫລວງວຽງຈັນ 13 ທ່ານ, ແຂວງຄຳມ່ວນ 11 ທ່ານ, ບໍລິຄຳໄຊ 11 ທ່ານ ແລະ ແຂວງສະຫວັນນະເຂດ 10 ທ່ານ, ລວມທັງໝົດ 55 ທ່ານ, ຍິງ 19 ທ່ານ .
ກະຊວງສຶກສາທິການ ແລະ ກິລາ ຮ່ວມກັບອົງການຮ່ວມມືຍີ່ປຸ່ນ (JICA) ຈັດກອງປະຊຸມຝຶກອົບຮົມເສີມດ້ານຄຸ້ມຄອງການສຶກສາໂດຍເນັ້ນໃນໂຮງຮຽນເປັນຫຼັກ (SBM) ໃຫ້ແກ່ຄູຝຶກຂອງສະຖາບັນພັດທະນາການບໍລິຫານການສຶກສາ ໃນວັນທີ 10-12 ທັນວາ 2014 ຜ່ານມາ ທີ່ ຫ້ອງປະຊຸມຊັ້ນ 3 ອາຄານສະຖາບັນພັດທະນາການບໍລິຫານການສຶກສາ ໂດຍການເປັນຄະນະປະທານຂອງ ທ່ານ ຄູນມີ ພົມມະນິມິດ ຜູ້ອຳນວຍການສະຖາບັນພັດທະນາການບໍລິຫານການສຶກສາ, ທ່ານ ນາງ ມາຊາໂກະ ອິວາຊີນະ ຫົວໜ້າທີມຊ່ຽວຊານໂຄງການ (CIED II) ແລະ ທ່ານ ຄື່ນ ຊະນະວົງໄຊ ຮອງຫົວໜ້າກົມອະນຸບານ ແລະ ປະຖົມສຶກສາ ກະຊວງສຶກສາທິການ ແລະ ກິລາ. ມີຜູ້ເຂົ້າຮ່ວມຈາກສະຖາບັນພັດທະນາການບໍລິຫານທັງໝົດ 18 ທ່ານ, ຍິງ 05 ທ່ານ.
ເມື່ອວັນທີ່ 18-29 ສິງຫາ 2014 ທີ່ຜ່ານມາ ສະຖາບັນພັດທະນາການບໍລິຫານການສຶກສາ ໄດ້ຈັດກອງປະຊຸມຝຶກອົບຮົມ ຜູ້ອໍານວຍການໂຮງຮຽນປະຖົມສຶກສາ ສໍາລັບບ້ານເປົ້າ ໝາຍທົດລອງ 3 ສ້າງໃນ 8 ແຂວງພາກ ເໜືອຂື້ນ ທີ່ຫ້ອງປະຊຸມຂອງພະແນກສຶກສາທິການ ແລະ ກິລາ ແຂວງອຸດົມໄຊ ໂດຍການເປັນປະທານຂອງ ທ່ານ ສົມດີ ສີລາທອດ ຮອງຫົວໜ້າພະແນກສຶກສາທິການ ແລະ ກິລາ ແຂວງອຸດົມໄຊ, ແລະ ຄະນະປະທານມີ ທ່ານ ທອງໝັ້ນ ສຸກແສງຈັນ ຮອງຜູ້ອໍານວຍການສະຖາບັນພັດທະນາການບໍລິຫານການສຶກສາ, ແລະ ທ່ານ ປະພັດ ຊານາຣັດ ທີ່ປຶກສາສະຖາບັນພັດທະນາການບໍລິຫານການສຶກສາ, ການຝຶກອົບຮົມໃນຄັ້ງນີ້ມີ ຜູ້ອໍານວຍການໂຮງ ຮຽນປະຖົມ ບ້ານເປົ້າໝາຍທົດລອງ 3 ສ້າງໃນ 08 ແຂວງພາກເໜືອເຂົ້າຮ່ວມຄື: ແຂວງ ຜົ້ງສາລີ 05 ທ່ານ, ແຂວງ ຫຼວງນໍ້າທາ 05 ທ່ານ, ແຂວງ ບໍ່ແກ້ວ 05 ທ່ານ, ແຂວງ ອຸດົມໄຊ 05 ທ່ານ,ແຂວງ ໄຊຍະບູລີ 05 ທ່ານ, ແຂວງ ຫຼວງພະບາງ 5 ທ່ານ,ແຂວງ ຫົວພັນ 05 ທ່ານ ແລະ ແຂວງ ຊຽງຂວາງ 04 ທ່ານ ລວມທັງໝົດ 39 ທ່ານ, ເປັນເພດຍິງ 08 ທ່ານ, ກອງປະຊຸມຄັ້ງນີ້ ໄດ້ຮັບການສະໜັບສະໜູນງົບປະມານຈາກລັດຖະບານ ແຫ່ງ ສປປ ລາວ.
ບົດຄວາມອື່ນ ໆ...
- ສ້າງຄວາມເຂັ້ມແຂງການເປັນຜູ້ນຳ ແລະ ການບໍລິຫານການສຶກສາສຳລັບຄູຝຶກການສຶກສາຂັ້ນພື້ນຖານ
- ການຈັດກອງປະຊຸມຜູ້ບໍລິຫານການສຶກສາ ແລະ ກິລາ ສຳລັບ 51 ເມືອງເປົ້າໝາຍ 3 ສ້າງ (ຄັ້ງວັນທີ16/09-02/10/2013)ທີ່ສູນຝຶກອົບຮົມຜູ້ບໍລິຫານການສຶກສາວັງວຽງ
- ຝຶກອົບຮົມຫົວໜ້າໂຮງຮຽນມູນລະປະຖົມສຶກສາ ທີ່ແຂວງ ອຸດົມໄຊ, ຜົ້ງສາລີ ແລະ ບໍ່ແກ້ວ
- ຝຶກອົບຮົມຫົວໜ້າໂຮງຮຽນມູນລະປະຖົມສຶກສາທີ່ສູນ ຝຶກອົບຮົມຜູ້ບໍລິຫານການສຶກສາ ວັງວຽງ